A határozati javaslatok elfogadásához

a Mötv. 88. § (2) bekezdése alapján minősített többség szükséges, 

az előterjesztés nyilvános ülésen tárgyalható!

Előterjesztés

az  7. számú napirendi ponthoz

Mórágy Község Önkormányzata Képviselő-testületének

2014. február  11. napján tartandó ülésére

Települési önkormányzat tulajdonában lévő közterületek filmforgatási célú használatára alkotott önkormányzati rendeletben megállapított díjtételek módosítása
Előterjesztő: Glöckner Henrik polgármester
Az előterjesztést készítette: Bakó Józsefné jegyző
Tisztelt Képviselő-testület!
A mozgóképekről szóló 2004. évi II. törvény (továbbiakban: Mozgókép tv.) 34. § (1) bekezdése szerint a települési önkormányzat képviselő-testülete a települési önkormányzat tulajdonában álló közterületek filmforgatási célú használatát legfeljebb a 3. mellékletnek – községi önkormányzat képviselő-testülete pedig a rendeletében foglalt felső határnak – megfelelő mértékben meghatározott díj ellenében biztosíthatja. (3. melléklet mellékletként csatolva.) A közterület használatáért megállapított díj a tulajdonos települési önkormányzatot illeti. A 3. melléklet szerinti legmagasabb díjak 2014. január 1-jétől a Központi Statisztikai Hivatal által a 2012. évre közzétett éves fogyasztói árindexek szorzatával növelt mértékben, ezt követően évente a tárgyévet megelőző második évre közzétett éves fogyasztói árindexek szorzatával növelt mértékben emelkednek. A 3. melléklet e bekezdés szerinti módosított díjtételeit a fővárosi és megyei kormányhivatal és a saját honlappal rendelkező települési önkormányzat a 2014. évtől kezdve az adott év elején a honlapján közzéteszi.

A települési önkormányzat Képviselő-testületének az önkormányzati rendeletében megállapított díjtételeket kellene felülvizsgálni és azt módosítani. A Képviselő-testületnek joga van a díjtételeket az eredeti rendelet szerint megtartani.

Az önkormányzati rendeletünkben a következő díjtételek vannak megállapítva:

„(2) A közterület filmforgatási célú igénybevételéért fizetendő díj:

 a.) a forgatási helyszín esetén : 150 Ft/m2/nap 
 b.) technikai kiszolgálás és stábparkolás esetén: 100 Ft /m2/nap”
Kérem a tisztelt képviselő-testületet, hogy az előterjesztés alapján a határozati javaslatot fogadja el.

Mórágy, 2014. január 31.


Glöckner Henrik sk.

polgármester

Határozati javaslat

Mórágy Község Önkormányzata Képviselő-testülete a filmforgatási célú közterület-használatra vonatkozó szabályokról szóló 8/2013. (VII.18) önkormányzati rendeletének díjtételeit felülvizsgálta és a díjtételeket módosítani nem kívánja.
Határidő: azonnal

Felelős: Glöckner Henrik polgármester                                                                                                                                                                                                                                                                                                                                                                                
3. melléklet a 2004. évi II. törvényhez345
A városi, a megyei jogú városi, a fővárosi és a kerületi önkormányzat tulajdonában álló közterületek filmforgatási célú használatának díjai a használat célja szerint
	
	A
	B
	C
	D
	E


	1
	Közterület megnevezése
	Forgatási helyszín
	Technikai kiszolgálás
	Stáb parkolás
	

	2
	
	Ft/m2/nap
	Ft/m2/nap
	Ft/m2/nap
	

	3
	a Világörökségről szóló 2011. évi LXXVII. törvényben felsorolt budapesti világörökségi területek és Budapest turisztikailag kiemelt központi területei
	2 000
	1 000
	500
	Ha valamely közterület a táblázat alapján két 

	4
	Budapest nagykörúton belüli területei, valamint Budapest Gellérthegy, Krisztinaváros, Rézmál, Rózsadomb, Tabán, Vérhalom, Víziváros városrészei
	800
	400
	200
	különböző díjkategóriába eső területet is magában foglal, a közterület filmforgatási

	5
	Budapest közigazgatási területe a nagykörúton kívül
	300
	150
	100
	célú használatának díját a magasabb

	6
	a város, a megyei jogú város díszburkolatos vagy turisztikailag kiemelt központi területei
	500
	200
	200
	díjtétel szerinti kategória alapján kell meghatározni

	7
	a város, a megyei jogú város közigazgatási területének nem díszburkolatos vagy nem turisztikailag kiemelt központi területei
	200
	150
	100
	


E melléklet alkalmazásában:
1. Forgatási helyszín: a forgatás során a felvételi képmezőben szereplő színészek, egyéb közreműködők, díszletelemek, berendezési tárgyak, kellékek, járművek által elfoglalt terület;

2. Technikai kiszolgálás: a forgatási helyszín közvetlen környezetében felvonuló, a forgatás technikai megvalósulását elősegítő eszközök (különösen kamerák, világító és hangrögzítő berendezések), az azt kezelő stáb, műszaki személyzet, a forgatást közvetlenül kiszolgáló egyéb egységek és járművek által elfoglalt terület;

3. Stáb parkolás: Az 1-2. kategóriába nem tartozó, a forgatás és a technikai kiszolgálás helyszínétől területileg elválasztható háttér-kiszolgáló egységek és járművek által elfoglalt terület.

